ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஒருங்கிணைந்த பொருளாதார உள்கட்டமைப்பு மேம்பாட்டுக்கு பிரதமரின் விரைவு சக்தி தேசிய பெருந்திட்டம் வகை செய்கிறது
ஒருங்கிணைந்த பொருளாதார உள்கட்டமைப்பு மேம்பாட்டுக்கு பிரதமரின் விரைவு சக்தி தேசிய பெருந்திட்டம் வகை செய்கிறது
புதுதில்லி, டிசம்பர் 21, 2022
பிரதமரின் விரைவு சக்தி தேசிய பெருந்திட்டம் 2021-ஆம் ஆண்டு அக்டோபர் மாதம் தொடங்கப்பட்டது. அனைத்து அமைச்சகங்களும், ஒருங்கிணைந்த முழுமையான வளர்ச்சிக்கு உதவிடும் வகையில், ஒருங்கிணைந்த திட்டமிடுதல் மேற்கொள்ளப்பட்டு வருகிறது. பன்மாதிரி போக்குவரத்து கட்டமைப்புகளை ஒருங்கிணைக்கும் நடைமுறையை ஏற்படுத்த பிரதமரின் விரைவுசக்தி தேசிய பெருந்திட்டம் வகை செய்கிறது. தேசிய நெடுஞ்சாலைகள், ரயில்வே, நீர்வழிகள், தொலைதொடர்பு போன்ற பல்வேறு உள்கட்டமைப்புத் திட்டங்களை செயல்படுத்த இது வழிவகுக்கிறது.
பெங்களூரு - சென்னை நான்கு வழி விரைவுச் சாலை உள்பட நாடு முழுவதும் 22 நெடுஞ்சாலைத்திட்டங்களை செயல்படுத்த இலக்கு நிர்ணயிக்கப்பட்டு பணிகள் துரித கதியில் நடைபெற்று வருகின்றன.
மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1885354
பிரதமர் அலுவலகம்
மிசோரம் மற்றும் அருணாச்சலப் பிரதேச மாநில தினத்தையொட்டி, அம்மாநில மக்களுக்கு பிரதமர் வாழ்த்து
மிசோரம் மற்றும் அருணாச்சலப் பிரதேசம் ஆகியவை தனி மாநில அந்தஸ்து பெற்ற தினம் இன்று கொண்டாடப்படுவதையொட்டி, பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார்.
“மிசோரம் மாநில தினத்தையொட்டி, அந்த மாநிலத்தின் வியத்தகு மக்களுக்கு நல்வாழ்த்துகள். இந்த மாநிலத்தின் கலாச்சார வளம் நம்மை பெருமிதமடையச் செய்கிறது. மிசோரம் மாநிலத்தைச் சேர்ந்தவர்கள் பல்வேறு துறைகளிலும் சிறந்து விளங்குவதோடு, இந்தியாவின் வளர்ச்சிக்கும் மிகுந்த பங்களிப்பை வழங்கியுள்ளனர். வரும் ஆண்டுகளில் மிசோரமின் வளர்ச்சிக்காக பிரார்த்திக்கிறேன்.
அருணாச்சலப் பிரதேச மாநில தினத்தையொட்டி, அம்மாநில மக்களுக்கு நல்வாழ்த்துகள். தேசப்பற்று மிக்க இம்மாநிலம், நாட்டின் வளர்ச்சியிலும், நிலையான உறுதிப்பாட்டைக் கொண்டதாகும். அருணாச்சலப் பிரதேசம் தொடர்ந்து வளர்ச்சியடைய பிரார்த்திக்கிறேன்” என்று பிரதமர் தெரிவித்துள்ளார்.
(Visitor Counter : 108
உள்நாட்டு விமானப் போக்குவரத்து அமைச்சகம்
விமானப் பயணிகளின் பயண வசதியை எளிதாக்குவதற்கு பல்வேறு நடவடிக்கைகள்
உலகில் விரைவாக வளர்ந்து வரும் விமானச் சந்தைகளில் ஒன்றாகவும், ஏற்கனவே மூன்றாவது பெரிய உள்நாட்டு விமானச் சந்தையாகவும் இந்தியா திகழ்கிறது. தற்போது, நாட்டில் 30 சர்வதேச விமான நிலையங்கள் உள்ளன.
தற்போதுள்ள முனையங்களில் உள்கட்டமைப்பு மாற்றங்கள் மூலம் திறனை மேம்படுத்துதல், சரக்குகளை சரிபார்க்க கூடுதல் எக்ஸ்ரே இயந்திரங்களை நிறுவுதல் மற்றும் இயக்குதல், சிஐஎஸ்எஃப் , விமான நிறுவனங்கள் மற்றும் விமான நிலைய ஆபரேட்டர்கள் மூலம் கூடுதல் பணியாளர்களை நியமித்தல், விமானப் பயண அட்டவணையை நிர்வகித்தல், அதிகளவில் விமானங்கள் ஒரே நேரத்தில் வருவதைத் தவிர்க்க விமான நிறுவனங்களுடன் ஒருங்கிணைத்தல் போன்ற பயணிகளின் பயணத்தை எளிதாக்க அரசு பல நடவடிக்கைகளை எடுத்துள்ளது. மேலும், விமான நிலையங்களில் பயணிகளுக்கு தடையற்ற மற்றும் தொந்தரவில்லாத அனுபவத்தை வழங்குவதற்காக, முக அங்கீகார தொழில்நுட்பத்தைப் பயன்படுத்தி பயோமெட்ரிக் அடிப்படையிலான பயணத்திற்கான டிஜி யாத்ரா செயலியை அரசு தொடங்கியுள்ளது. முதல் கட்டமாக, டெல்லி, பெங்களூரூ, வாரணாசி, கொல்கத்தா, புனே, விஜயவாடா மற்றும் ஹைதராபாத் விமான நிலையங்களில் டிஜி யாத்ரா தொடங்கப்பட்டுள்ளது.
2022-23 சர்வதேச விமான நிலையங்களில் சராசரி மாதாந்திர பயணிகள் மற்றும் வருடாந்திர பயணிகள் கையாளும் திறன்  அளிக்கப்பட்டுள்ளது. அதன்படி சென்னையில் மாதத்திற்கு சராசரியாக 1.55 மில்லியன் பயணிகளும், ஆண்டிற்கு 23 மில்லியன் பயணிகளும் கையாளப்பட்டனர். கோயம்புத்தூரில் மாதத்திற்கு 0.21 மில்லியன் பயணிகளும், ஆண்டிற்கு 3.63 மில்லியன் பயணிகளும், திருச்சியில் மாதத்திற்கு 0.13 மில்லியன் பயணிகளும், ஆண்டிற்கு 1.50 மில்லியன் பயணிகளும் கையாளப்பட்டனர்.
சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இன்று மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
அனைத்து மருத்துவமனைகளிலும் ஆக்ஸிஜன் போதிய அளவில் கிடைப்பதை உறுதி செய்ய, 7 பெரிய மாநிலங்களுக்கு மத்திய அரசு வலியுறுத்தல்
மத்திய சுகாதாரத்துறை அமைச்சகம் இன்று காணொலி காட்சி மூலம் ஆலோசனை கூட்டம் நடத்தியது. இதில் மத்திய சுகாதாரத்துறை செயலாளர், மத்திய தொழில் வளர்ச்சித்துறை செயலாளர், மருந்து துறை செயலாளர், மாநில சுகாதாரத்துறை செயலாளர்கள் மற்றும் மகாராஷ்டிரா, ஆந்திர பிரதேசம், கர்நாடகா, தெலங்கானா, குஜராத், ராஜஸ்தான் மற்றும் மத்தியப் பிரதேசம் ஆகிய மாநிலங்களை சேர்ந்த தொழில்துறை செயலாளர்கள் பங்கேற்றனர். இந்த மாநிலங்களில் மருத்துவ ஆக்ஸிஜன் சிலிண்டர்கள் போதிய அளவில் கிடைப்பதை உறுதி செய்ய வேண்டும் மற்றும் இந்த மாநிலங்களுக்கு இடையே ஆக்ஸிஜன் சிலிண்டர்கள் தடையின்றி கொண்டு செல்லப்பட வேண்டும் என்பதுதான் இந்த கூட்டத்தின் நோக்கம்.
முடிவில், மத்திய வர்த்தக மற்றும் தொழில்துறை அமைச்சர் திரு.பியூஷ் கோயல் உரையாற்றினார்.
மாநிலங்களுக்கு அறிவுறுத்தப்பட்ட விஷயங்கள்:
உற்பத்தி நிலையங்கள் வாரியாக / மருத்துவமனை வாரியாக ஆக்ஸிஜன் சிலிண்டர் மேலாண்மை மற்றும் சரியான நேரத்தில் நிரப்புவதற்கான முன்கூட்டியே திட்டமிடல் ஆகியவற்றை உறுதிசெய்ய வேண்டும்.
மாநிலங்கள்/யூனியன் பிரதேசங்கள் இடையே மருத்துவ ஆக்ஸிஜன் கொண்டு செல்வதில், எந்த கட்டுப்பாடும் இல்லாததை உறுதி செய்ய வேண்டும்.
நகரங்களுக்குள் திரவ மருத்துவ ஆக்ஸிஜன் டேங்கர்ககளுக்கு ‘‘பசுமை வழித்தடம்’’ அமைத்து தர வேண்டும்.
ஆக்ஸிஜன் விநியோகத்துக்கு மருத்துவமனைகள் மற்றும் நிறுவனங்கள், உற்பத்தியாளர்களுடன் நீண்ட கால ஒப்பந்தம் செய்து கொள்ளலாம். எனவே, ஆக்ஸிஜன் சிலிண்டர் கொண்டு செல்வதற்கு மாநிலங்கள் தடை விதிக்க கூடாது.
ஆக்ஸிஜன் சிலிண்டர்களின் தடையற்ற சப்ளைக்கு, உற்பத்தியாளர்களுக்கு சரியான நேரத்தில் கட்டணத்தை செலுத்தப்படுவதை உறுதி செய்ய வேண்டும்.
ஆக்ஸிஜன் உற்பத்தி ஆலைகளுக்கு, மின் விநியோக கட்டமைப்பை மேம்படுத்தி தடையற்ற மின்சார விநியோகத்தை உறுதி செய்ய வேண்டும்.
ஆக்ஸிஜன் நிரப்புவதற்காக சிலிண்டர்களை அனுப்பும்போது, அவைகள் நெறிமுறைப்படி முறையாக சுத்தப்படுத்தப்படுகிறதா என்பதை உறுதி செய்ய வேண்டும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleaseIframePage.aspx?PRID=1653806&RegID=3&LID=1
(Visitor Counter : 155
பிரதமர் அலுவலகம்
காவல் துறை தலைவர்களின் அகில இந்திய மாநாட்டில் பிரதமர் ஜனவரி 21-22 தேதிகளில் பங்கேற்பு
புதுதில்லியின் பூசாவில் உள்ள தேசிய வேளாண் அறிவியல் வளாகத்தில் நடைபெறும் அகில இந்திய காவல்துறை தலைவர்கள்  மாநாட்டில் பிரதமர் திரு நரேந்திர மோடி, 2023 ஜனவரி 21-22 தேதிகளில் பங்கேற்கிறார்.
2023 ஜனவரி 20-22ம் தேதி வரை நடைபெறும் இந்த 3 நாள் மாநாடு நேரடி மற்றும் காணொலி என இருவகைகளிலும் நடைபெறுகிறது. பல்வேறு மாநிலங்கள் மற்றும் யூனியன் பிரதேசங்களைச் சேர்ந்த காவல்துறை தலைவர்கள், மத்திய ஆயுதப்படைகளின் தலைவர்கள், மத்திய காவல் அமைப்புகளின் தலைவர்கள் என 100-க்கும் மேற்பட்டோர் இந்த மாநாட்டில் நேரடியாக பங்கேற்கின்றனர் மற்றவர்கள் நாட்டின் பல்வேறு பகுதிகளிலிருந்து காணொலி வாயிலாக கலந்துகொள்கின்றனர்.
இணையதளக் குற்றங்கள், காவல்துறையின் தொழில்நுட்பம், தீவிரவாத எதிர்ப்பில் உள்ள சவால்கள், இடதுசாரி தீவிரவாதம், திறன் கட்டமைப்பு, சிறை சீர்திருத்தம் உள்ளிட்ட பல்வேறு அம்சங்கள் தொடர்பாக இந்த மாநாட்டில் விரிவாக விவாதிக்கப்படுகிறது. தேர்ந்தெடுக்கப்பட்ட கருப்பொருள்கள் குறித்து மாவட்ட , மாநில மற்றும் தேசிய அளவில் காவல்துறை மற்றும் உளவுத்துறை அதிகாரிகளைக் கொண்ட விரிவான கலந்துரையாடல் இந்த மாநாட்டில் இடம் பெறும். ஒவ்வொரு கருப்பொருளிலும் மாநிலங்கள் மற்றும் யூனியன் பிரதேசங்கள் பின்பற்றும் நடைமுறைகள் இந்த மாநாட்டில் எடுத்துரைக்கப்படும். இதன் மூலம் சிறந்த நடைமுறைகள் குறித்து பிற மாநிலங்கள் கற்க இயலும்.
2014-ம் ஆண்டு முதல் காவல் துறை தலைவர்கள் மாநாட்டில் பிரதமர்கள் மிகுந்த ஆர்வம் காட்டி வருகிறார். முந்தைய காலங்களில் அடையாளமாக பங்கேற்றது போல் அல்லாமல் தற்போது பிரதமர் திரு நரேந்திர மோடி, அனைத்து அமர்வுகளிலும் பங்கேற்று வருகிறார். கருத்துக்களை பொறுமையாக பிரதமர் கேட்பதுடன் புதிய சிந்தனைகள் மற்றும் ஆலோசனைகள் கிடைப்பதற்கான முறைசாரா விவாதங்களையும் பிரதமர் ஊக்குவித்து வருகிறார். இந்த நடைமுறை காவல்துறை உயர் அதிகாரிகள், பிரதமரிடம் நேரடியாக உள்நாட்டு பாதுகாப்பு தொடர்பான சிக்கல்களை எடுத்துரைக்க உதவுகிறது. அத்துடன் காவல்துறை அதிகாரிகள் வெளிப்படையாக தங்களது பரிந்துரைகளையும் வழங்க முடிகிறது.
பிரதமரின் தொலைநோக்குப் பார்வையால் வழிநடத்தப்படும் இந்த மாநாடு, நிகழ்கால பாதுகாப்பை உறுதி செய்வது மட்டுமல்லாமல், சிக்கல்கள் மற்றும் சவால்களை எதிர்கொள்ளும் திறன்களை வளர்த்துக் கொள்வதற்கும் காவல் துறை மற்றும் பாதுகாப்பில் எதிர்காலத்திற்கான கருப்பொருள்கள் குறித்து ஆலோசிக்கும் வகையிலும் இந்த மாநாட்டில் விவாதங்கள் தொடங்கியுள்ளன.
2014-ஆம் ஆண்டு முதல் பிரதமர் திரு நரேந்திர மோடி, டிஜிபிக்களில் ஆண்டு மாநாட்டை ஊக்குவித்து வருகிறார். இந்த மாநாடு, 2014-ல் குவஹாத்தியிலும், 2015-ல் கட்ச் வளைகுடாவிலும், 2016-ல் ஐதராபாத்திலும், 2017-ல் டெகான்பூரில் உள்ள பிஎஸ்எஃப் பயிற்சி மையத்திலும், 2018-ல் கெவாடியாவிலும் மற்றும் 2019-ல் புனே ஐஐஎஸ்இஆர்-லும், 2021-ஆம் ஆண்டு லக்னோ காவல் துறை தலைமையகத்திலும் நடத்தப்பட்டன.
பிரதமர் அலுவலகம்
ஆசிய விளையாட்டுப் போட்டிகளில் 71 பதக்கங்களை வென்ற விளையாட்டு வீரர்களுக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டிகளில் 71 பதக்கங்களை வென்ற விளையாட்டு வீரர்களுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
விளையாட்டு வீரர்களின் ஈடு இணையற்ற அர்ப்பணிப்பு, மன உறுதி மற்றும் விளையாட்டு மனப்பான்மைக்கு இந்த எண்ணிக்கை ஒரு சான்றாகும் என்று அவர் கூறினார்.
சமூக ஊடக எக்ஸ் பதிவில் பிரதமர் கூறியிருப்பதாவது;
“ஆசிய விளையாட்டுப் போட்டியில் இந்தியா முன்னெப்போதையும் விட மிக நன்றாக ஒளிர்கிறது!
71 பதக்கங்களுடன், பதக்கப்பட்டியலில் முன்னெப்பதும் இல்லாத சிறப்பிடத்தைப் பெற்றிருப்பத்தை நாம் கொண்டாடுகிறோம், இது நமது விளையாட்டு வீரர்களின் ஈடு இணையற்ற அர்ப்பணிப்பு, மன உறுதி மற்றும் விளையாட்டு உணர்வுக்கு சான்றாகும்.
ஒவ்வொரு பதக்கமும் கடின உழைப்பு மற்றும் ஆர்வத்தின் வாழ்க்கைப் பயணத்தை எடுத்துக்காட்டுகிறது.
ஒட்டுமொத்த தேசத்திற்கும் இது பெருமையான தருணம். நமது விளையாட்டு வீரர்களுக்கு வாழ்த்துகள்.”
பிரதமர் அலுவலகம்
பிரதமர் நாளை வாரணாசி பயணம்
முதன்முறையாக மின்மயமாக்கப்பட்ட டீசல் தொடர் வண்டியை கொடியசைத்து துவக்கிவைப்பார்
குரு ரவிதாஸ் பிறந்த இடத்தை மேம்படுத்துவதற்கான திட்டத்திற்கு அடிக்கல் நாட்டப்படும்
லெஹர்தாராவில் ஹோமி பாபா புற்றுநோய் மருத்துவமனை துவக்கி வைக்கப்படும்
பல்வேறு வளர்ச்சித் திட்டங்கள் துவக்கி வைக்கப்படும்
பிரதமர் திரு நரேந்திர மோடி உத்தரப்பிரதேசத்தின் வாரணாசிக்கு நாளை,  பயணம் மேற்கொள்ளவுள்ளார். அங்கு அவர் பல்வேறு வளர்ச்சித் திட்டங்களை துவக்கி வைக்கவுள்ளார்.
வாரணாசியில் முதன்முறையாக மின்மயமாக்கப்பட்ட டீசல் தொடர் வண்டியை பிரதமர் கொடியசைத்து துவக்கிவைப்பார். பிறகு அவர் தொடர்வண்டிக் கூடத்தை ஆய்வு செய்த பின், கண்காட்சியைப் பார்வையிடுவார்.
டீசல் தொடர்வண்டிக் கூடம் இரண்டு டபுள்யு.டி.ஜி 3 ஏ டீசல் தொடர்வண்டியை 10,000 ஹெச்.பி திறன் கொண்ட இரு மின்னணு டபுள்யு.ஏ.ஜி.சி 3 ஆக மாற்றியமைத்துள்ளது. “இந்தியாவில் உற்பத்தி செய்வோம்” முன்முயற்சியான இந்த மாற்றம், ஒட்டுமொத்த உலகுக்கும் இந்திய ஆய்வு மற்றும் ஆராய்ச்சித் துறையின் புதிய கண்டுபிடிப்பாகும். மாற்றியமைக்கப்பட்ட இந்த தொடர் வண்டிகள் குறைந்த பசுமை எரிவாயுவை வெளியிடுவதுடன் இந்திய ரயில்வேக்கு சிறந்த இழுபொறியையும் வழங்குகிறது.
சிர்கோவெர்தனாபூரில் உள்ள ஸ்ரீ குரு ரவிதாஸ் ஜென்மஸ்தன் கோயிலில் குரு ரவிதாஸ் பிறந்த இடத்தை மேம்படுத்துவதற்கான திட்டத்திற்கு பிரதமர் அடிக்கல் நாட்டுவார். பிறகு அவர் ஸ்ரீ குரு ரவிதாஸ் திருவுருவச் சிலைக்கு அஞ்சலி செலுத்துவார். பின்பு அவர் மக்களிடையே உரையாற்றுவார்.
புதிதாக அமைக்கப்பட்டுள்ள பனாரஸ் இந்து பல்கலைக் கழகத்தின் மதன் மோகன் மாளவியா புற்றுநோய் மையத்தை பிரதமர் துவக்கி வைப்பார். உத்தரப்பிரதேசம், ஜார்க்கண்ட், பிகார், உத்ராகண்ட் மற்றும் நேபாள் போன்ற அண்டை நாடுகளிலும் உள்ள நோயாளிகளுக்கு சிறந்த மற்றும் குறைந்த விலையில் புற்றுநோய் சிகிச்சை வழங்கப்படும்.
லெஹர்தாராவின் ஹோமி பாபா புற்றுநோய் மருத்துவமனையையும் பிரதமர் துவக்கி வைப்பார். இந்த இரு புற்றுநோய் மருத்துவமனைகள் திறக்கப்படுவதன் மூலம், புற்றுநோய் தொடர்பான பிரச்சினைகளுக்கு தரமான சிகிச்சை அளிக்கும் மையமாக வாரணாசி திகழும்.
துல்லியமான தொழில்நுட்பம் கொண்ட முதல் பாபாடிரான்-ஐ பிரதமர் நாட்டுக்கு அர்ப்பணிப்பார்.
பனாரஸ் இந்து பல்கலைக் கழகத்தில் பண்டிட் மதன்மோகன் மாளவியாவின் சிலையையும் வாரணாசி மலையின் சுவர் ஓவியங்களையும் அவர் திறந்து வைப்பார். பிறகு அவர் அந்த பல்கலைக் கழகத்தில் பிரதமர் மக்கள் ஆரோக்கியத் திட்டமான ஆயுஷ்மான் பாரத்தின் பயனாளிகளுடன் கலந்துரையாடுவார்.
பிறகு அவர் வாரணாசியில் உள்ள ஆரே கிராமத்தில் வாரணாசி மற்றும் அதன் சுற்றுப்புறப் பகுதிகளில் உள்ள சுகாதாரம் மற்றும் பிற துறைகளை நோக்கமாக கொண்ட பல்வேறு வளர்ச்சித் திட்டங்களைத் துவக்கி வைப்பார். பல்வேறு திட்டங்களின் பயனாளிகளுக்கு பிரதமர் சான்றிதழ்களை வழங்குவார். மேலும், மாற்றுத் திறனாளிகளுக்கு உதவும் உபகரணங்களையும், கருவிகளையும் அவர் வழங்குவார். பிறகு அவர் மக்களிடையே உரையாற்றுவார்.
உள்நாட்டு விமானப் போக்குவரத்து அமைச்சகம்
நாட்டில் 57 தளங்களில் 36 விமானப் பயிற்சி நிறுவனங்கள்  உள்ளன
தற்போது, நாட்டில் 36 விமானப் பயிற்சி நிறுவனங்கள்  57 விமானத் தளங்களில் செயல்படுகின்றன. அவை பயிற்சியாளர்களுக்கு விமானப் பயிற்சியை வழங்குகின்றன. 2022 ஆம் ஆண்டில், சிவில் விமானப் போக்குவரத்து இயக்குநரகம்  விமானத் தொழில்துறையின் தேவையைப் பூர்த்தி செய்வதற்காக 1165 வணிக ரீதியாக விமானங்களை ஓட்டும் விமான ஓட்டிகளுக்கான  உரிமங்களை  வழங்கியது.
பயிற்சி நிறுவனங்களை அதிகரிக்க அரசு எடுத்துள்ள நடவடிக்கைகள் பின்வருமாறு:
 2020 ஆம் ஆண்டில், சிவில் விமானப் போக்குவரத்து அமைச்சகம் தாராளமயமாக்கப்பட்ட எஃப்.டி.ஓ வழிகாட்டுதல்களை அங்கீகரித்தது, இதில் விமான நிலைய உரிமைத்தொகை நீக்கப்பட்டு, நிலத்துக்கான வாடகைகள் கணிசமாக திருத்தியமைக்கப்பட்டுள்ளன.
 2021 ஆம் ஆண்டில், ஒரு போட்டி ஏல செயல்முறைக்குப் பிறகு, பெலகாவி , ஜல்கான் , கலபுரகி , கஜுராஹோ  மற்றும் லீலாபரி  ஆகிய ஐந்து விமான நிலையங்களில் ஒன்பது விமானப் பயிற்சி நிறுவனங்களை நிறுவ விமான நிலையங்கள் ஆணையம் அனுமதி வழங்கியது. ஜல்கான், லீலாபாரி, கஜுராஹோ, பெலகாவி ஆகிய இடங்களில் தலா ஒன்று, கலபுரகியில் 2 என மொத்தம் 6 எஃப்.டி.ஓ மையங்கள் செயல்பட்டு வருகின்றன.
 ஜூன் 2022-ல், ஒரு போட்டி ஏல செயல்முறைக்குப் பிறகு, பாவ்நகர் , ஹூப்பள்ளி , கடப்பா , கிஷன்கர்  மற்றும் சேலம்  ஆகிய ஐந்து விமான நிலையங்களில் மேலும் ஆறு எஃப்.டி.ஓ அமைக்க விமான நிலையங்கள் ஆணையம் ஒப்புதல் வழங்கியது. தற்போது, சேலத்தில்  ஒரு விமானப் பயிற்சி நிறுவனம் செயல்பாட்டில் உள்ளது.
 விமானப் பயிற்சி நிறுவனங்களில்  விமானம் தொடர்பான நடவடிக்கைகளை அங்கீகரிக்கும் உரிமையை பயிற்றுவிப்பாளர்களுக்கு வழங்குவதற்காக விமானப் போக்குவரத்து இயக்குநரகம் விதிமுறைகளை மாற்றியமைத்தது. இது ஒவ்வொரு ஒவ்வொரு பயிற்சி நிறுவனத்திலும் பயிற்சிக்காக பறக்கக்கூடிய நேரத்தையும் மற்றும் விமானங்களையும் பயன்பாட்டை அதிகரிக்க உதவியிருப்பதுடன் பைலட் உரிமங்களை விரைவாக வழங்க வழிவகுத்துள்ளது.
சிவில் விமானப் போக்குவரத்துத்துறை இணை அமைச்சர் திரு. வி.கே.சிங் இன்று மாநிலங்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மே 1 முதல் புதிய தடுப்பு மருந்து திட்டத்தை சிறப்பாக செயல்படுத்துவதற்கு மாநிலங்கள்/யூனியன் பிரதேசங்களுக்கு மத்திய அரசு வழிகாட்டுகிறது
மே 1 முதல் மூன்றாம் கட்ட மற்றும் புதிய தடுப்பு மருந்து வழங்கும் திட்டத்தை சிறப்பாக செயல்படுத்துவதற்கு மாநிலங்கள்/யூனியன் பிரதேசங்களுக்கு வழிகாட்டுவதற்கும், அவற்றின் மருத்துவமனை உள்கட்டமைப்பை மேம்படுத்துவதற்கான செயல்திட்டத்தை ஆய்வு செய்வதற்குமான உயர்மட்ட கூட்டத்திற்கு மத்திய சுகாதார செயலாளர் திரு ராஜேஷ் பூஷன் மற்றும் கொவிட்-19 கட்டுப்பாட்டிற்கான தொழில்நுட்பம் மற்றும் தரவுகள் மேலாண்மைக்கான அதிகாரமளிக்கப்பட்ட குழுவின் தலைவர் டாக்டர் ஆர் எஸ் ஷர்மா ஆகியோர் தலைமை தாங்கினர்.
கோவின் தளம் தற்போது சிறப்பாகவும், தொய்வின்றியும் செயல்படுவதாக டாக்டர் ஆர்எஸ் சர்மா தெரிவித்தார். மே 1 முதல் தொடங்க உள்ள புதிய தடுப்பூசி வழங்கும் திட்டத்தின் சவால்களை கையாளும் வகையில் தளத்திற்கு வலுவூட்டப் பட்டுள்ளது. சரியான தரவுகளை சரியான நேரத்தில் மாநிலங்கள் மற்றும் யூனியன் பிரதேசங்கள் பதிவேற்ற வேண்டிய தேவை குறித்து பேசிய அவர், தவறான தகவல்கள் ஒட்டுமொத்த அமைப்பின் செயல்பாட்டை கேள்விக்குறியாக்கி விடும் என்றார்.
2021 மே 1 முதல் தொடங்க உள்ள மூன்றாம் கட்ட தடுப்பு மருந்து வழங்கும் திட்டம் தொடர்பாக கீழ்காணும் அறிவுரைகள் மாநிலங்களுக்கு வழங்கப்பட்டன:
தனியார் மருத்துவமனைகள், தொழிற்சாலைகளின் மருத்துவமனைகள், தொழிற்சங்கங்கள் ஆகியவற்றுடன் இணைந்து புதிய தடுப்பு மருந்து மையங்கள் குறித்த தகவல்களை துரிதமாக பதிவேற்ற வேண்டும்.
இதற்கென நியமிக்கப்பட்டுள்ள அதிகாரியோடு தொடர்புக்கொண்டு விண்ணப்பங்கள், கோரிக்கைகள் உள்ளிட்டவற்றை பரிசீலித்து, ஒப்புதல்கள் மற்றும் கண்காணிப்பு ஆகியவற்றை செயல்படுத்த வேண்டும்.
தடுப்பு மருந்துகளை கொள்முதல் செய்து, அவற்றின் இருப்பு மற்றும் விலைகள் குறித்து கோவின் தளத்தில் தெரிவித்துள்ள மருத்துவமனைகளை கண்காணிக்க வேண்டும்.
தங்களுடைய நபர்களுக்கு தடுப்புமருந்து வழங்குவதற்கான நேரத்தை ஒதுக்க வேண்டும்.
18 முதல் 45 வயது வரை உடையவர்கள் ஆன்லைன் மூலம் மட்டுமே தடுப்புமருந்துக்காக பதிவு செய்துக் கொள்ள முடியும் என்பதை விளம்பரப்படுத்த வேண்டும்.
இதுபோன்ற பல்வேறு அறிவுறுத்தல்கள் மாநிலங்கள் மற்றும் யூனியன் பிரதேசங்களுக்கு வழங்கப்பட்டன.
மேலும், மருத்துவமனை உள்கட்டமைப்பை வலுப்படுத்துமாறும், ஆக்சிஜன் வசதியுடன் கூடிய படுக்கைகள், தீவிர சிகிச்சைப் பிரிவு படுக்கைகள் மற்றும் ஆக்சிஜன் விநியோகம் ஆகியவை போதுமான அளவில் இருப்பதை உறுதி செய்யுமாறும் மாநிலங்கள் கேட்டுக் கொள்ளப்பட்டன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1713762
-------
(Visitor Counter : 148
குடியரசுத் துணைத் தலைவர் செயலகம்
உயர்கல்வித் துறை மீது கவனம் செலுத்தி மறுசீரமைக்க வேண்டும்: குடியரசு துணைத் தலைவர்
21 ஆம் நூற்றாண்டின் தேவைகளுக்கு ஏற்ப, உயர்கல்வித் துறையில் கவனம் செலுத்தி, மறுசீரமைக்க வேண்டியது அவசியம் என குடியரசு துணைத் தலைவர் திரு. எம். வெங்கைய நாயுடு வலியுறுத்தியுள்ளார். புதுதில்லியில் இன்று நடைபெற்ற நிகழ்ச்சியில் க்ரியா  பல்கலைக்கழகத்தை தொடங்கிவைத்துப் பேசிய அவர், நாட்டிலுள்ள உயர் சிறப்பு வாய்ந்த கல்வி நிறுவனங்கள், தரமான கல்வியை வழங்குவதோடு மட்டுமின்றி, ஒரு தனிநபரின் ஒட்டுமொத்த வளர்ச்சியை உறுதி செய்வதை நோக்கமாகக் கொண்டு செயல்படுமாறு கேட்டுக்கொண்டார்.
க்ரியா பல்கலைக்கழகம் போன்ற உயர்கல்வி நிறுவனங்கள், விரைவான முன்னேற்றம் மற்றும் ஒட்டுமொத்த வளர்ச்சியை அடிப்படையாகக் கொண்டு, சர்வதேச அரங்குகளில் பெரும் திறமை மற்றும் தனித்துவம் வாய்ந்த சாதனை படைப்பதை நோக்கமாகக் கொண்டு செயல்பட வேண்டும் என்றார்.
அரசாங்கம் ஒரு வலிமையான ஏற்பாட்டளாராக பணியாற்ற வேண்டும் என்று வலியுறுத்திய திரு. வெங்கைய நாயுடு, கல்வித்துறையில் தனியார் துறையினர் அதிக பங்களிப்பை வழங்க முன்வருவதுடன், பல்கலைக்கழகங்களும் கண்டுபிடிப்புக்கான மையங்களாக மாறவேண்டும் எனவும் கேட்டுக் கொண்டார்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
மின்னணு மற்றும் தகவல் தொழில்நுட்பம்
நாடுகளின் இறையாண்மை கருத்துகளுக்கு ஏற்ப, டிஜிட்டல் தளங்கள் பொறுப்புடன் இருக்க வேண்டும்: டிஜிட்டல் அமைச்சர்கள் கூட்டத்தில் ரவிசங்கர் பிரசாத்
ஜி-20 அமைப்பின் டிஜிட்டல் பொருளாதார அமைச்சர்கள் மெய்நிகர் கூட்டத்தை, சவுதி அரேபியா இன்று நடத்தியது. ஜி20 அமைப்பின் சார்பாக நடத்தப்பட்ட இந்தக் கூட்டத்தில் மத்திய மின்னணு மற்றும் தகவல் தொழில்நுட்பத்துறை அமைச்சர் திரு.ரவிசங்கர் பிரசாத் இந்தியாவின் சார்பாக பங்கேற்றார். கொவிட்-19 போன்ற உலகளாவிய பெருந்தொற்று காலத்தில், இந்த தொற்றுக்கு எதிரான உலகளாவிய விநியோக சங்கிலியைக் கட்டமைக்க வேண்டியதன் அவசியத்தை வலியுறுத்திய திரு.பிரசாத், இதனுடன் ஒருங்கிணைத்து, இந்தியாவை முதலீடுகளை ஈர்க்கக் கூடிய தளமாக உருவாக்க வேண்டும் என்ற பிரதமரின் தொலைநோக்குப் பார்வையையும் பகிர்ந்து கொண்டார்.
மற்ற நாடுகளை விட, இந்தியா கொவிட்-19 நெருக்கடியை, பிரதமர் திரு.நரேந்திர மோடி தலைமையில் எப்படி சிறப்பாகக் கையாண்டது என்பதைப் பற்றி எடுத்துரைத்த திரு.பிரசாத், தேசிய அளவிலான முடக்க நிலையை அமல்படுத்த வேண்டும் என்ற பிரதமரின் துணிவான முடிவுதான் வைரஸ் பரவலைக் கட்டுப்படுத்தி, அதற்கு பிறகான சவால்களை சிறப்பாக எதிர்கொள்ள தயார்படுத்தியது என்றார். இந்தியாவின் டிஜிட்டல் புத்தாக்க முயற்சிகள் கொவிட்டுக்கு எதிரான போரில் உதவி புரிந்தன என்று அவர் தெரிவித்தார்.
ஆரோக்கிய சேது செயலி, தனிமைப்படுத்தப்பட்ட நோயாளிகளைக் கண்காணிப்பது, கொவிட்-19 தொடர்பான செய்திகளை மொத்தமாக அனுப்புவது போன்ற இந்தியாவின் டிஜிட்டல் முயற்சிகள் குறித்து அமைச்சர் விரிவாக எடுத்துரைத்தார். உலக நாடுகள் தமது குடிமக்களையும், அவர்களது தனிப்பட்ட தகவல்களையும் பாதுகாப்பதற்கான தரவு தொடர்பான பிரச்சனைகளையும், நாடுகளின் இறையாண்மை உரிமைகளையும் அமைச்சர் விவரித்தார். உலகத்தில் எங்கிருந்தாலும், டிஜிட்டல் தளங்கள், நாடுகளின் இறையாண்மை உரிமைகளுக்கு ஏற்ப பொறுப்புடன் செயல்பட வேண்டும் என்பதை ஒப்புக் கொள்வதற்கு இதுவே தருணம் என்று திரு.ரவிசங்கர் பிரசாத் ஜி20 நாடுகளின் டிஜிட்டல் அமைச்சர்கள் கூட்டத்தில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்துகளின் பரிசோதனைக்காக இன்னுமொரு ஆய்வகத்திற்கு ஒப்புதல்
கொவிட்-19 தடுப்பு மருந்துகளின் பரிசோதனை மற்றும் வெளியீட்டுக்காக தேசிய கால்நடை உயிரி தொழில்நுட்ப நிறுவனத்தை மத்திய மருந்து ஆய்வகமாக சுகாதாரம் மற்றும் குடும்ப நல அமைச்சகம் அங்கீகாரம் அளித்துள்ளது.
இந்தியாவில் கொவிட்-19 தடுப்பு மருந்துகளின் விநியோகம் குறித்த பல்வேறு விஷயங்கள் குறித்து விவாதிப்பதற்காக அமைச்சரவை செயலாளர் தலைமையிலான கூட்டம் ஒன்று 2020 நவம்பர் 11 அன்று நடைபெற்றது.
தங்களது ஆய்வகங்களில் எவற்றையாவது மத்திய மருந்து ஆய்வகமாக அறிவிக்க முடியுமா என்று அடையாளப்படுத்துமாறு உயிரி தொழில்நுட்பத் துறை, அறிவியல் மற்றும் தொழில்நுட்பத் துறை, அறிவியல் மற்றும் தொழிலக ஆராய்ச்சி குழு உள்ளிட்ட அமைச்சகங்கள் மற்றும் துறைகள் அக்கூட்டத்தில் கேட்டுக் கொள்ளப்பட்டன.
இதைத்தொடர்ந்து, உரிய நடைமுறைகளை பின்பற்றி, தேசிய கால்நடை உயிரி தொழில்நுட்ப நிறுவனம் மற்றும் புனேவில் உள்ள தேசிய செல் அறிவியல் மையம் ஆகியவற்றை இந்த நோக்கத்திற்காக பயன்படுத்திக் கொள்ளலாம் என்று உயிரி தொழில்நுட்பத் துறை முன்மொழிந்தது. இந்த இரு ஆய்வகங்களையும் மேம்படுத்துவதற்காக பிரதமரின் நிதி அறக்கட்டளையில் இருந்து நிதி ஒதுக்கீடு செய்யப்பட்டது.
ஹைதராபாத்தில் உள்ள தேசிய கால்நடை உயிரி தொழில்நுட்ப நிறுவனத்தை மத்திய மருந்து ஆய்வகமாக அறிவிக்க மத்திய சுகாதாரம் மற்றும் குடும்ப நல அமைச்சகத்திடம் வரைவு அறிவிப்பு ஒன்றை மத்திய மருந்து தரக் கட்டுப்பாட்டு அமைப்பு சமர்ப்பித்திருந்த நிலையில், ஹைதராபாத்தில் உள்ள தேசிய கால்நடை உயிரி தொழில்நுட்ப நிறுவனத்தை மத்திய மருந்து ஆய்வகமாக மத்திய சுகாதார அமைச்சகம் தற்போது அறிவித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746436
அறிவியல் மற்றும் தொழில்நுட்பத்துறை
8-வது பிரிக்ஸ் எஸ்டிஐ அமைச்சர்கள் அளவிலான கூட்டம் வெள்ளியன்று நடைபெற்றது
பிரிக்ஸ் எஸ்டிஐ பிரகடனம் 2020, 2020-21-க்கான பிரிக்ஸ் எஸ்டிஐ நடவடிக்கைகளுக்கு கூட்டத்தில் ஒருமனதாக ஒப்புதல்
‘’ கோவிட்-19 தொற்று ஒரு சோதனை, இத்தகைய உலக சவால்களை முறியடிக்க பலமுனை ஒத்துழைப்பு முக்கிய அம்சமாகும்’’- டாக்டர் ஹர்ஷவர்தன்
பிரிக்ஸ் நாடுகளின்  அறிவியல், தொழில்நுட்பம் மற்றும் புதிய கண்டுபிடிப்புகள் துறை அமைச்சர்கள், நவம்பர் 13-ம் தேதி மாலை, மெய்நிகர் வடிவ கூட்டத்தில் சந்தித்ததனர். உறுப்பு நாடுகளுக்கு இடையே அறிவியல் மற்றும் தொழில்நுட்பத்தில் ஒத்துழைப்பு குறித்து விவாதிக்க இந்தக் கூட்டம் நடைபெற்றது. 12-வது பிரிக்ஸ் உச்சி மாநாட்டுக்கு ரஷ்யா தலைமைப் பொறுப்பு என்பதால், அந்நாட்டின் அறிவியல் மற்றும் உயர் கல்வி அமைச்சகம் இதற்கு ஏற்பாடு செய்திருந்தது.
இந்தக்கூட்டத்தில் உரையாற்றிய மத்திய அறிவியல், தொழில்நுட்பம், புவி அறிவியல், சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷவர்தன், பிரிக்ஸ் எஸ்டிஐ பிரகடனம் 2020, 2020-21-க்கான பிரிக்ஸ் எஸ்டிஐ நடவடிக்கைகளுக்கான நிறைவு அமர்வில் கலந்து கொண்ட பிரிதிநிதிகளுக்கு வாழ்த்து தெரிவித்தார். இந்தக் கூட்டத்தில் பிரிக்ஸ் எஸ்டிஐ பிரகடனம் 2020-க்கு ஒருமனதாக ஒப்புதல் அளிக்கப்பட்டது.
‘’கோவிட்-19 தொற்று ஒரு சோதனை, இத்தகைய உலக சவால்களை முறியடிக்க பலமுனை ஒத்துழைப்பு முக்கிய அம்சமாகும்’’என்று டாக்டர் ஹர்ஷவர்தன் கூறினார். இந்தப் பெருந்தொற்றால் பெரிதும் பாதிக்கப்பட்ட நாடுகளில் எங்களது நாடும் ஒன்றாக இருப்பதால், இதனைக் கட்டுப்படுத்த மிகப்பெரிய ஒத்துழைப்பு வாய்ப்பை பிரிக்ஸ் நாடுகளுக்கு இடையே இந்தியா வழங்கியது என்று அவர் கூறினார்.
‘’முன்னெப்போதும் காணாத பெருந்தொற்றை முறியடிக்க ஒருங்கிணைந்த முயற்சிகளை இந்தியா மேற்கொண்டது. உள்நாட்டு தடுப்பூசிகளை உருவாக்குவது முதல், ஆராய்ச்சி நடவடிக்கைகளை ஊக்குவிப்பது, சேவைகளை வழங்குதல், தனியார் மற்றும் அரசு ஆராய்ச்சி மற்றும் மேம்பாட்டு நடவடிக்கைகளை ஊக்குவித்தல் என பல்வேறு முயற்சிகள் மேற்கொள்ளப்பட்டன. நூற்றுக்கணக்கான திட்டங்களுக்கு ஆதரவு அளிக்கப்பட்டது. கோவிட்-19-க்கான புதுமையான பொருட்களை 100-க்கும் மேற்பட்ட புதிய தொழில்முனைவோர் உருவாக்கியுள்ளனர்’’ என்று மத்திய அமைச்சர் தெரிவித்தார்.
ரஷ்யாவின் அறிவியல் மற்றும் உயர் கல்வி அமைச்சர் திரு. வாலரி பால்கோவ், பிரேசில் நாட்டின் அறிவியல் மற்றும் தொழில்நுட்பத்துறை அமைச்சர் திரு மார்கோஸ் பாண்டஸ், சீனாவின் அறிவியல், தொழில்நுட்பத்துறை முதல் துணையமைச்சர் திரு. ஹூவாங் வெய், தென்னாப்பிரிக்க உயர் கல்வி, அறிவியல் மற்றும் தொழில்நுட்பத்துறை அமைச்சர் டாக்டர் போங்கின்கோசி எமானுவேல் என்ஸிமாண்டே மற்றும் உறுப்பு நாடுகளைச் சேர்ந்த பிரதிநிதிகள் பலர் இந்தக் கூட்டத்தில் கலந்து கொண்டனர்.
டாக்டர் ஹர்ஷவர்தன் துவக்க உரை, முக்கிய உரை, நிறைவு அமர்வு உரைக்கு இங்கே கிளிக் செய்யவும்.